CELEX: 32012D0498
Language: sl
Date: 2012-08-17 00:00:00
Title: 2012/498/EU: Sklep Komisije z dne 17. avgusta 2012 o spremembi sklepov 2010/2/EU in 2011/278/EU v zvezi s sektorji in deli sektorjev, ki veljajo za izpostavljene visokemu tveganju premestitve emisij CO 2 (notificirano pod dokumentarno številko C(2012) 5715)  Besedilo velja za EGP

7.9.2012   
            
            
               SL
            
            
               Uradni list Evropske unije
            
            
               L 241/52
            
         SKLEP KOMISIJE
   z dne 17. avgusta 2012
   o spremembi sklepov 2010/2/EU in 2011/278/EU v zvezi s sektorji in deli sektorjev, ki veljajo za izpostavljene visokemu tveganju premestitve emisij CO2
   
   (notificirano pod dokumentarno številko C(2012) 5715)
   (Besedilo velja za EGP)
   (2012/498/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (1), zlasti člena 10a(1) in (13) Direktive,
   ob upoštevanju naslednjega:
   
               (1)
            
            
               Sklep Komisije 2010/2/EU (2) v skladu z Direktivo 2003/87/ES določa seznam sektorjev in delov sektorjev, ki veljajo za izpostavljene visokemu tveganju premestitve emisij CO2.
            
         
               (2)
            
            
               Sklep Komisije 2011/278/EU (3) določa prehodna pravila za usklajeno brezplačno dodelitev pravic do emisije na ravni Unije v skladu s členom 10a Direktive 2003/87/ES.
            
         
               (3)
            
            
               Sektor ali del sektorja se lahko vsako leto doda seznamu sektorjev in delov sektorjev, ki veljajo za izpostavljene visokemu tveganju premestitve emisij CO2, kadar je bilo v analitičnem poročilu dokazano, da zadevni sektor ali del sektorja po spremembi, ki znatno vpliva na njegovo delovanje, izpolnjuje merila iz odstavkov od 14 do 17 člena 10a Direktive 2003/87/ES.
            
         
               (4)
            
            
               Nekateri sektorji na ravni NACE 4 iz Sklepa 2010/2/EU, ki ne veljajo za izpostavljene visokemu tveganju premestitve emisij CO2, so bili razčlenjeni, med temi pa je bilo ocenjenih nekaj ustreznih delov sektorjev, katerih vpliv se je zaradi nekaterih njihovih posebnih in prepoznavnih značilnosti izkazal za bistveno drugačnega od preostanka sektorja. Za dela sektorjev „Koprena (voal), mreže, mat, plošče in drugi izdelki iz steklenih vlaken, razen tkanin“ in „Žlindrina volna, volna iz kamna in podobne mineralne volne ter njihove mešanice, v razsutem stanju, listih, ploščah ali zvitkih“ je ta ocena pokazala, da jih je na podlagi posebnih značilnosti mogoče jasno razlikovati od drugih delov sektorjev in da izpolnjujejo kvantitativna merila iz člena 10a(15) Direktive 2003/87/ES. Zato bi bilo dela sektorjev „Koprena (voal), mreže, mat, plošče in drugi izdelki iz steklenih vlaken, razen tkanin“ in „Žlindrina volna, volna iz kamna in podobne mineralne volne ter njihove mešanice, v razsutem stanju, listih, ploščah ali zvitkih“ treba dodati seznamu sektorjev in delov sektorjev, ki veljajo za izpostavljene visokemu tveganju premestitve emisij CO2.
            
         
               (5)
            
            
               Oznaka 2614 na ravni NACE 4 „Proizvodnja steklenih vlaken“ je sestavljena iz dveh šestmestnih oznak Prodcom, in sicer „261411 Prameni, roving, preja in rezane niti iz steklenih vlaken“ in „261412 Koprena (voal), mreže, mat, plošče in drugi izdelki iz steklenih vlaken, razen tkanin“. Del sektorja s šestmestno oznako Prodcom 261411 v Sklepu 2010/2/EU velja za izpostavljenega visokemu tveganju premestitve emisij CO2. Z vključitvijo oznake Prodcom 261412 na seznam sektorjev in delov sektorjev, ki veljajo za izpostavljene visokemu tveganju premestitve emisij CO2, bo na ravni NACE 4 zajet ves sektor 2614. Zaradi jasnosti in da bi preprečili podvajanje, je bila oznaka 2614 na ravni NACE 4 dodana oddelku 1.2 seznama, oznaka Prodcom 261411 pa je bila izbrisana iz oddelka 2.
            
         
               (6)
            
            
               Sklepa 2010/2/EU in 2011/278/EU bi bilo zato treba ustrezno spremeniti.
            
         
               (7)
            
            
               Ukrepi iz tega sklepa so v skladu z mnenjem Odbora za podnebne spremembe –
            
         SPREJELA NASLEDNJI SKLEP:
   Člen 1
   Spremembe Sklepa 2010/2/EU
   Priloga k Sklepu 2010/2/EU se spremeni v skladu s Prilogo I k temu sklepu.
   Člen 2
   Spremembe Sklepa 2011/278/EU
   Priloga I k Sklepu 2011/278/EU se spremeni v skladu s Prilogo II k temu sklepu.
   Člen 3
   Naslovniki
   Ta sklep je naslovljen na države članice.
   
      V Bruslju, 17. avgusta 2012
      
         
            Za Komisijo
         
         Connie HEDEGAARD
         
            Članica Komisije
         
      
   
   
      (1)  UL L 275, 25.10.2003, str. 32.
   
      (2)  UL L 1, 5.1.2010, str. 10.
   
      (3)  UL L 130, 17.5.2011, str. 1.
   
      PRILOGA I
      Priloga k Sklepu 2010/2/EU se spremeni:
      
                  1.
               
               
                  v oddelku 1.2 se za vnosom 2613 vstavi naslednji vnos:
                  
                              Oznaka NACE
                           
                           
                              Opis
                           
                        
                              „2614
                           
                           
                              Proizvodnja steklenih vlaken“
                           
                        
            
                  2.
               
               
                  oddelek 2 se spremeni:
                  
                              (a)
                           
                           
                              črta se naslednji vnos:
                              
                                          Oznaka Prodcom
                                       
                                       
                                          Opis
                                       
                                    
                                          „261411
                                       
                                       
                                          Prameni, roving, preja in rezane niti iz steklenih vlaken“
                                       
                                    
                        
                              (b)
                           
                           
                              za vnosom 26821400 se vstavi naslednji vnos:
                              
                                          Oznaka Prodcom
                                       
                                       
                                          Opis
                                       
                                    
                                          „26821610
                                       
                                       
                                          Žlindrina volna, volna iz kamna in podobne mineralne volne in njihove mešanice, v razsutem stanju, listih, ploščah ali zvitkih“
                                       
                                    
                        
            
   
      PRILOGA II
      V Prilogi I k Sklepu 2011/278/EU se vnos za referenčne vrednosti za proizvode „Mineralna volna“ nadomesti z naslednjim:
      
         
                     Referenčna vrednost za proizvod
                  
                  
                     Opis zajetih proizvodov
                  
                  
                     Opis zajetih procesov in emisij
                     (meje sistema)
                  
                  
                     Izpostavljenost premestitvi emisij CO2, kot jo določa Sklep Komisije 2010/2/EU za leti 2013 in 2014
                  
                  
                     Višina referenčne vrednosti
                     (pravice/t)
                  
               
                     „Mineralna volna
                  
                  
                     Izolacijski proizvodi z mineralno volno, proizvedeni s steklom, kamninami ali žlindro, za toplotno in zvočno izolacijo ter protipožarno zaščito.
                  
                  
                     Zajeti so vsi procesi, neposredno ali posredno povezani s taljenjem, razvlaknitvijo, vbrizgavanjem veziva, trdenjem in sušenjem ter oblikovanjem. Za določitev posrednih emisij se upošteva skupna poraba elektrike znotraj meja sistema.
                  
                  
                     Da
                  
                  
                     0,682“